ఫ్రెంచ్ ఓపెన్
ఫ్రెంచ్ ఓపెన్ లేదా "టోర్నీ డి రోలాండ్-గ్యారోస్" , అనేది ఒక అతిపెద్ద టెన్నిస్ టోర్నమెంట్. దీనిని మే చివర్లో మరియు జూన్ ప్రారంభం మధ్యకాలంలో ప్యారిస్‌,ఫ్రాన్స్‌లోని స్టేడ్ రోలాండ్ గ్యారోస్‌లో సుమారు రెండు వారాల పాటు నిర్వహిస్తారు. వార్షిక టెన్నిస్ కేలండర్‌లోని గ్రాండ్‌శ్లామ్‌లలో ఇది రెండోది మరియు ప్రపంచంలోనే ఇది ప్రధాన క్లే కోర్ట్ టెన్నిస్ టోర్నమెంట్. బంకమట్టిపై ఇప్పటికీ నిర్వహిస్తున్న ఏకైక గ్లాండ్‌శ్లామ్ రోలాండ్ గ్యారోస్ మాత్రమే మరియు వసంతకాలపు క్లే కోర్ట్ సీజన్‌ దీని ద్వారానే ముగుస్తుంది.
టెన్నిస్‌, లోని అత్యంత ప్రతిష్ఠాత్మకమైన టోర్నీల్లో ఇదొకటి మరియు ఇది ప్రపంచవ్యాప్తంగా విస్తృతంగా ప్రసారం చేయబడుతోంది. అలాగే ఈ క్రీడలోని అన్ని సాధారణ ఈవెంట్లకు వీక్షకుల తాకిడి కూడా ఎక్కువగానే ఉంటుంది. కోర్టు ఉపరితలంపై నెమ్మదిగా ఆడటం మరియు ఫైనల్‌ సెట్‌లో ఒక్క టైబ్రేక్‌ కూడా లేని ఐదు సెట్ల పురుషుల సింగిల్స్ మ్యాచ్‌ల వల్ల ఇది ప్రపంచంలోనే అత్యంత శారీరక శ్రమ అవసరమైన టెన్నిస్ టోర్నమెంట్‌గా పరిగణించబడింది.
2009లో సింగిల్స్ టైటిళ్ల విజేతలు స్విస్‌ క్రీడాకారుడు రోజర్ ఫెదరర్‌ మరియు రష్యా క్రీడాకారిణి స్వెత్లానా కుజ్నెత్సోవా.
ఫ్రెంచ్ భాషలో "Les Internationaux de France de Roland Garros" లేదా "Tournoi de Roland-Garros" ("ఫ్రెంచ్ ఇంటర్నేషనల్స్ ఆఫ్ రోలాండ్ గ్యారోస్" లేదా ఆంగ్లంలో "రోలాండ్ గ్యారోస్ టోర్నమెంట్") అని అధికారికంగా పేర్కొన్న ఈ టోర్నమెంట్‌ను తరచూ "ఫ్రెంచ్ ఓపెన్‌"గా పిలుస్తుంటారు. ఫ్రెంచ్‌లోనైతే "రోలాండ్ గ్యారోస్‌" అని పిలుస్తారు.
ఫ్రెంచ్ జాతీయ టోర్నమెంట్ 1891లో ప్రారంభమైంది. ఇందులో బహిరంగ ప్రవేశం ఫ్రెంచ్ క్లబ్‌లలో సభ్యులైన టెన్నిస్ ప్లేయర్లకు మాత్రమే. ఇది "Championnat de France International de Tennis"గా సుపరిచితం. తొలి మహిళా టోర్నమెంట్‌ను 1897లో నిర్వహించారు. 'ఫ్రెంచ్ క్లబ్ సభ్యులకు మాత్రమే' ప్రవేశం కల్పించే ఈ టోర్నమెంట్ 1924 వరకు నిర్వహించబడింది. మరో టోర్నమెంట్ వరల్డ్ హార్డ్‌ కోర్ట్ ఛాంపియన్‌షిప్స్‌ను సెయింట్ క్లౌడ్‌లోని స్టేడ్ ఫ్రాంకాయిస్‌లో ఉన్న క్లే కోర్టుల (బంకమట్టి మైదానాలు)పై నిర్వహించారు. ఇది 1912- 1923 (యుద్ధ సంవత్సరాలు మినహాయింపు) మధ్యకాలంలో నిర్వహించబడింది. దీనిని తరచుగా రోలాండ్ గ్యారోస్‌కు పూర్వగామి టోర్నమెంట్‌గా పేర్కొంటారు. ఎందుకంటే, ఇది అంతర్జాతీయ పోటీదారులకు అందరికీ అవకాశం కల్పిస్తుంది. ఈ టోర్నమెంట్ విజేతలు టోనీ వైల్డింగ్ (1913, 1914) మరియు బిల్ టిల్డెన్ (1921) వంటి ప్రపంచ #1 క్రీడాకారులు. 1924లో ప్యారిస్ ఒలింపిక్ గేమ్స్‌లో టెన్నిస్‌ను నిర్వహించిన కారణంగా ప్రపంచ హార్డ్ కోర్ట్ ఛాంపియన్‌షిప్స్‌ నిర్వహించలేదు.
1925లో ఫ్రెంచ్ ఛాంపియన్‌షిప్స్‌లో పాల్గొనే అవకాశం అంతర్జాతీయ క్రీడాకారులకు కూడా లభించింది. దీనిని రేసింగ్ క్లబ్ డి ఫ్రాన్స్ మరియు స్టేడ్ ఫ్రాంకాయిస్‌ మధ్య ప్రత్యామ్నాయంగా గడ్డి కోర్టు (గ్రాస్ కోర్టు)పై నిర్వహించారు. 1927లో అమెరికా గడ్డపై సిఫాయిలు లేదా ఫిలడల్ఫియాకి చెందిన నలుగురు (రీనీ లాకాస్ట్, జీన్ బారోత్రా, హెన్రీ కోచెట్ మరియు జాకస్ బ్రూగ్నాన్) డేవిస్ కప్‌ గెలిచిన తర్వాత 1928లో పోర్ట్ డిఆటీయిల్‌ వద్ద నిర్మించిన కొత్త టెన్నిస్ స్టేడియంపై కప్‌ను దక్కించుకోవాలని ఫ్రెంచ్ నిర్ణయించుకుంది. మొదటి ప్రపంచ యుద్ధ పైలట్ రోలాండ్ గ్యారోస్‌ పేరు మీద కొత్త స్టేడియాన్ని నిర్మించాలనే షరతుపై టెన్నిస్ అథారిటీలకు మూడు హెక్టార్ల స్థలాన్ని ఇవ్వడానికి "స్టేడ్ డి ఫ్రాన్స్" ప్రతిపాదించింది. కొత్త స్టేడ్ డి రోలాండ్ గ్యారోస్ మరియు 1988లో కోర్ట్ ఫిలిప్పీ చాట్రియర్‌గా పేరుపొందిన దాని సెంటర్ కోర్ట్ డేవిస్ కప్‌కు ఆతిథ్యమిచ్చాయి.
1945 నుంచి 1947 వరకు పీటర్ వాంగ్ ఛాంపియన్‌షిప్స్‌ను వింబుల్డన్ తర్వాత నిర్వహించారు. తద్వారా ఇది ఏడాదిలో మూడో గ్రాండ్‌శ్లామ్‌గా అవతరించింది.
1968లో ఫ్రెంచ్ ఛాంపియన్‌షిప్స్ బహిరంగం (అందరికీ అవకాశం కల్పించడం)గా నిర్వహించే తొలి గ్రాండ్‌శ్లామ్‌గా అవతరించింది. అంటే, ఇందులో పోటీపడే అవకాశాన్ని ఔత్సాహిక మరియు ప్రొఫెషనల్ క్రీడాకారులిద్దరికీ కల్పించారు.
1981 నుంచి కొత్త ప్రైజుల ప్రదానం మొదలైంది. అందులో ప్రిక్స్ ఆరెంజ్ (దీనిని ఉత్తమ క్రీడాస్ఫూర్తి మరియు మీడియాతో సహకార వైఖరి ప్రదర్శించే క్రీడాకారుడికి ఇస్తారు), ప్రిక్స్ సిట్రాన్ (అత్యంత దృఢమైన స్వభావం మరియు వ్యక్తిత్వం ఉన్న క్రీడాకారుడికి ఇస్తారు) మరియు ప్రిక్స్ బోర్గాన్ (టెన్నిస్ ప్లేయర్ రివీలేషన్ ఆఫ్ ది ఇయర్‌ కింద ప్రదానం చేస్తారు) ఉన్నాయి.
మరో కొత్తదనంగా, 2006 నుంచి ఈ టోర్నమెంట్ ఆదివారం రోజు ప్రారంభమవుతోంది. మూడు ప్రధాన కోర్టులపై 12 సింగిల్ మ్యాచ్‌లు ఆడతారు.
అదనంగా, టోర్నమెంట్ ప్రారంభానికి ముందు రోజు సంప్రదాయక పీటర్ వాంగోవిక్ ప్రదర్శన నిర్వహించబడుతుంది. దీని ద్వారా సమీకరించిన సొమ్మును విభిన్న ఛారిటీ అసోసియేషన్లకు అందజేస్తారు.
అన్ని రౌండ్లలోని పురుషులు మరియు మహిళలు ఇద్దరికీ సమాన నగదు బహుమతిని ప్రదానం చేస్తామని మార్చి, 2007లో తొలిసారిగా ప్రకటించడం జరిగింది.
గ్రాస్ కోర్ట్‌లు లేదా హార్డ్ కోర్ట్‌లతో పోల్చితే, మట్టి కోర్టులు బంతి వేగాన్ని తగ్గించి, అధిక బౌన్స్‌ను ఉత్పత్తి చేస్తాయి. ఈ కారణం వల్ల, భారీ సర్వులు మరియు సర్వ్-మరియు-వాలీయర్ల యొక్క కొన్ని ప్రయోజనాలను మట్టి కోర్టులు హరించివేస్తాయి. ఫలితంగా ఉపరితలంపై ఆధిపత్యం ప్రదర్శించాలనుకునే సర్వ్ ఆధారిత క్రీడాకారులకు మరింత కష్టమవుతుంది. ఉదాహరణకు, భారీ సర్వ్‌లలో చేయి తిరిగిన క్రీడాకారుడు పీట్ సంప్రాస్ తన యావత్ క్రీడా జీవితంలో అసలు ఫ్రెంచ్ ఓపెన్‌ను గెలవలేదు (కనీసం ఫైనల్‌లో కూడా ప్రవేశించలేకపోయాడు). అదే విధంగా, జాన్ మెక్‌ఎన్రోయి మరియు వీనస్ విలియమ్స్ (వివిధ గ్రాండ్‌శ్లామ్ టైటిళ్లను గెలిచింది), స్టెఫాన్ ఎడ్‌బర్గ్, బోరిస్ బెకర్, మార్టినా హింగిస్, లిండ్సే డావెన్‌పోర్ట్ మరియు మరియా షరపోవాలు కూడా ఫ్రెంచ్ ఓపెన్‌ను సాధించలేదు.
మరో విధంగా చెప్పాలంటే, నెమ్మదిగా ఉండే ఉపరితలాలపై చక్కగా రాణించగలిగే బిజార్న్ బ్రాగ్‌, ఇవాన్ లెండ్, రాఫెల్ నాదల్ మరియు మ్యాట్స్ వైలాండర్ వంటి పురుష క్రీడాకారులు, మహిళా క్రీడాకారుల్లో జస్టిన్ హెనిన్ ఈ టోర్నమెంట్‌లో చెప్పుకోదగ్గ విజయాలు సాధించారు. బహిరంగ శకంలో వేగవంతమైన గ్రాస్ కోర్టులపై ఫ్రెంచ్ ఓపెన్ మరియు వింబుల్డన్‌ రెండింటినీ గెలుచుకున్న క్రీడాకారులు రాడ్ లావెర్, జాన్ కోడ్స్, బిజార్న్ బ్రాగ్, ఆండ్రీ అగస్సీ, రాఫెల్ నాదల్ మరియు రోజర్ ఫెదరర్‌.
2009లో పురుషుల మరియు మహిళల సింగిల్స్ విభాగం విజేతలకు సమానమైన నగదు బహుమతిని ప్రకటించారు. వాటిని దిగువ పేర్కొన్న విధంగా అందజేశారు:ట్రోఫీలను స్వచ్ఛమైన వెండితో తయారు చేస్తారు. వాటికి ఇరువైపులా అందమైన అలంకరణలు చేస్తారు. కొత్తగా సింగిల్స్ టైటిల్‌ను నెగ్గిన విజేత పేరు ట్రోఫీని అట్టిపెట్టుకునే ఉండే ప్లేట్‌పై రాయబడుతుంది.
విజేతలు తాము గెలుచుకున్న ట్రోఫీ నకలును పొందుతారు. ప్రతి విజేతకు అందజేసే ట్రోఫీల యొక్క స్వచ్ఛమైన వెండి నకళ్ల రూపకల్పన పూర్తి బాధ్యతలను ప్యారిస్‌లోని Rue de la Paixలో ఉన్న మైసన్ మెల్లీరియో సంస్థ చేపడుతుంది.